1Department of Geology & Petroleum Geology, University of Aberdeen, Aberdeen AB24 3UE, UK
1Department of Geology & Petroleum Geology, University of Aberdeen, Aberdeen AB24 3UE, UK2Present address, VPR AS, Forskningsparken, Gaustadalléen 21, N-0349 Oslo, Norway
3Department of Earth & Environmental Sciences, Open University, Milton Keynes MK7 6AA, UK Beloning aangebied vir inligting oor renosterstropers | Maroela Media
‘n Renoster wat in Maart by die Sibuya-wildreservaat deur stropers doodgemaak is. Foto: Facebook via Sibuya Rhino Foundation
ŉ Natuurbewaringsgroep in die Oos-Kaap bied ŉ R100 000 beloning aan vir inligting wat tot die inhegtenisneming kan lei van die persone agter ŉ vlaag renosterstropings in dié provinsie.
Wilderness Foundation Africa het Vrydag in ŉ verklaring gesê 2016 is tot dusver ŉ donker jaar vir renosters in die provinsie met talle gru-stropings wat reeds plaasgevind het. Volgens die groep is die Forever Wild-natuurbewaringsprogram op die been gebring om stropings in die provinsie hok te slaan.
Die inisiatief voorsien hoofsaaklik logistieke en operasionele ondersteuning aan natuurbewarings- en wetstoepassingsagentskappe wat vir renosterveiligheid verantwoordelik is.
Daar is na raming sowat 20 000 witrenosters in die wêreld oor, waarvan die meeste in Suid-Afrika voorkom. Stropingsgetalle het egter oor die afgelope paar jaar drasties toegeneem. In 2007 is 13 renosters in Suid-Afrika gestroop. In 2015 is 1 175 renosters aan die hand van stropers dood.
Enigiemand met inligting wat kan help om die stropers vas te trek, kan die natuurlewe-wenkhulplyn by 078 696 9494 skakel.